Zápisnica zo zasadnutia Grantovej komisie
dňa  2.5.2018

prítomní:  
členovia komisie: 
PaedDr. Mária Barancová, MVDr. Marián Gajdoš, Ing. Peter Turlík, Ing. Martin Patoprstý, Dr. Pavol  Jusko – neskorší príchod
zapisovateľka/tajomníčka:
Mgr. Eva Pindjáková 
ospravedlnení: 
Ing. arch. Lucia Štasselová, Mgr. Petra Palenčárová
hostia:
Mgr. Henrieta Válková, JUDr. Eva Poprendová
   
Program:

1.	Otvorenie  
2.	N á v r h    Všeobecne záväzného nariadenia mestskej časti Bratislava-Ružinov č. ......./2018 zo dňa .............2018 o úhradách za poskytovanie sociálnej služby v zariadení starostlivosti o deti do troch rokov veku dieťaťa
3.	Hodnotenie žiadosti o grant pre rok 2018
4.	Rôzne
5.	Záver

k  bodu 1:  
Otvorenie
Rokovanie komisie viedla predsedníčka Grantovej komisie (ďalej len GK) PaedDr. Barancová, na úvod privítala členov komisie a členovia komisie odsúhlasili program rokovania.

k bodu 2:
N á v r h    Všeobecne záväzného nariadenia mestskej časti Bratislava-Ružinov č. ......./2018 zo dňa .............2018 o úhradách za poskytovanie sociálnej služby v zariadení starostlivosti o deti do troch rokov veku dieťaťa
P. Válková informovala GK , že v čase prijatia VZN bol platný zákon č 448/2008, ktorý ustanovoval, že dieťa bolo prijímateľom sociálnej služby do konca kalendárneho roka, v ktorom dovŕši tri roky veku. Od 1.1. 2018 prišla do platnosti novela zákona č. 448/2008 o sociálnych službách, kde sa predĺžila doba poskytovania sociálnej služby v detských jasliach z 31.12 kalendárneho roka, v ktorom dieťa dovŕši tri roky veku na poskytovanie sociálnej služby na 31. augusta bezprostredne nasledujúceho po dovŕšení troch rokov veku dieťaťa, čím túto zmenu je potrebné upraviť aj vo VZN č 21/2017.
Novelou sa precizovala možnosť poskytovania starostlivosti o dieťa do troch rokov veku v zariadení starostlivosti o deti do troch rokov veku rodičovi tohto dieťaťa alebo fyzickej osobe, ktorá má dieťa zverené do osobnej starostlivosti na základe rozhodnutia súdu, ktorý nespĺňa podmienku podpory zosúlaďovania rodinného života a pracovného života podľa § 32b ods. 1 tohto zákona a ani dôvody pomoci pri osobnej starostlivosti o dieťa podľa § 31 ods. 3 tohto zákona. V záujme vytvorenia právnych podmienok na dostupnosť sociálnej služby v zariadení starostlivosti o deti do troch rokov veku dieťaťa schválená právna úprava viaže možnosť poskytovania služby starostlivosti o deti iným cieľovým skupinám rodičov na prevádzkové pomery konkrétneho poskytovateľa (najmä využitie reálne neobsadených miest) Nová právna úprava viaže možnosť poskytnutia starostlivosti tomuto okruhu rodičov na podmienku, že voľné miesto nemožno obsadiť dieťaťom rodiča, ktorý spĺňa podmienku zosúlaďovania pracovného a rodinného života, alebo podmienku vážnych dôvodov nemožnosti zabezpečenia starostlivosti o dieťa. Tzn. že iba ak sú voľné neobsadené miesta v jasliach, je možné poskytnúť starostlivosť takýmto deťom. Na tieto služby sa nevzťahuje úhrada podľa VZN o detských jasliach, nakoľko sa nejedná o poskytovanie sociálnych služieb. Týmto je potrebné v novele VZN zadefinovať úhradu pre takéto dieťa za jednu hodinu pobytu v detských jasliach.
GK vzala návrh VZN na vedomie.
Hlasovanie:            za:  4
                           proti:  0
                     zdržal sa: 0

k bodu 3:
Hodnotenie žiadosti o grant pre rok 2018
GK hodnotila 7 žiadostí o grant, ktoré boli dodatočne posunuté do hodnotenia a to z dôvodu vyjadrenia sa Stavebného úradu a Životného prostredia MÚ. GK bolo podporených 6 žiadostí. 

Po neskoršom príchode Dr. Jusko oznámil, že zaslal na dnešné zasadnutie GK email s pripomienkami ku grantom cca 16.30 h. teda počas zasadania. 
Dr. Jusko informoval komisiu, že sťažovateľka rozporovaného grantu sa nemohla osobne zasadnutia zúčastniť a však trvá na tom, že zaslala prílohu s dátumom spĺňajúcim  formálne kritéria grantovej výzvy.  Po opätovnom preskúmaní za prítomnosti Dr. Juska tajomníčka komisie predložila prílohu s ospravedlnením sa, že e-mail prehliadla. Na základe kompletnosti navrhla posunúť grant do hodnotiaceho kola.
Z dôvodu pracovnej zaneprázdnenosti niektorých poslancov, ktorí sa ospravedlnili zo skoršieho odchodu z komisie, sme nepokračovali v hodnotení grantov, ale presunuli sme termín na 9.5.2018 s tým, že pripomienky Dr. Juska sa presunú na 9.5.2018. 

k bodu 4:
Rôzne
JUDr. Poprendová prišla na komisiu, predsedníčka GK dala hlasovať o jej účasti na komisii avšak po vyzvaní zdôvodnenia svojej návštevy dôvod neuviedla. 
Hlasovanie:            za:  5
                           proti:  0
                     zdržal sa: 0
k bodu 5:
Záver
Predsedníčka GK poďakovala všetkým zúčastneným a popriala pekný večer.

V Bratislave dňa   ................................

Zapísala: Mgr. Eva Pindjáková, v.r.

PaedDr. Mária Barancová, v.r.
MVDr. Marián Gajdoš, v.r.
Ing. Peter Turlík, v.r.
Ing. Martin Patoprstý, v.r.
Dr. Pavol  Jusko, v.r.